NOTA INFORMATIVĂ

la proiectul hotărîrii Guvernului „**Cu privire la transmiterea unui imobil şi completarea anexei** **nr. 18 la Hotărîrea Guvernului nr.351 din 23 martie 2005”**

Elaborarea proiectului hotărîrii Guvernului „Cu privire la transmiterea unui imobil şi completarea anexei nr. 18 la Hotărîrea Guvernului nr.351 din 23 martie 2005”denotă din necesitatea Ministerului Afacerilor Interne, în calitatea sa de autoritate publică centrală, să asigure buna administrare a proprietăţii publice şi gestionarea eficientă şi raţională a imobilelor în care activează subdiviziunile sale, or potrivit art. 8 alin. (1) lit. b) al Legii privind administrarea şi deetatizarea proprietăţii publice nr. 121-XVI din 04 mai 2007, atribuţia autorităţilor administraţiei publice centrale în domeniul administrării şi deetatizării proprietăţii publice, este asigurarea procesului de delimitare a proprietăţii statului şi a proprietăţii unităţilor administrativ-teritoriale, în modul stabilit de lege.

Aşadar, se consemnează că, în contextul reorganizării Ministerului Afacerilor Interne, s-a iniţiat procedura de transmitere a bunurilor imobile de la subdiviziunile MAI existente pînă la reformare (martie 2013), noilor subdiviziuni ale MAI, în vederea asigurării exercitării optimale a atribuţiilor funcţionale ale ministerului, în special a subdiviziunilor nou create.

Prin urmare, Ministerul Afacerilor Interne a considerat oportun ca sediul pentru subdiviziunea nou creată, Inspectoratul General al Poliţiei să fie imobilul în care a activat Direcţia poliţiei rutiere (fostă subdiviziune a MAI) situat pe str. Tiraspol 11/1 A, mun. Chişinău, care aparţinea administraţiei publice locale.

Astfel, la demersul ministerului Consiliul municipal Chişinău prin decizia nr. 8/43 din 10 octombrie 2013 a acceptat transmiterea, cu titlu gratuit, a imobilului cu 3 nivele din str. Tiraspol 11/1 A cu suprafaţa totală de 2782,0 m2 (la sol de 1309.4 m2) din proprietatea publică a municipiului Chişinău, în proprietatea publică a statului, respectiv a Ministerului Afacerilor Interne.

Concomitent, relevăm că, conform art.14 alin.(1) lit.b) al Legii privind administrarea şi deetatizarea proprietăţii publice, transmiterea cu titlu gratuit a bunurilor proprietate publică se efectuează de către Guvern în cazul trecerii întreprinderilor de stat/municipale, subdiviziunilor acestora, bunurilor distincte proprietate a statului în proprietatea unităţii administrativ-teritoriale şi invers.

Implementarea prezentei hotărîri nu va necesita cheltuieli financiare din bugetul de stat.

Ministerul Afacerilor Interne consideră oportun şi necesar aprobarea proiectului menţionat.

 **Ministru**  Dorin RECEAN